Author: Sefcik
Last saved by: agenda0
Company: Úrad vlády SR

VLÁDA SLOVENSKEJ REPUBLIKY

NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na prevzatie štátnej záruky za úvery pre Železnice Slovenskej republiky organizované bankami J.P.Morgan Securities Ltd., Tatra bankou, a.s. a Ľudovou bankou, a.s.

Číslo materiálu: |
Predkladateľ: | minister dopravy, pôšt a telekomunikácií Slovenskej republiky
Vláda
A. súhlasí

A.1.

s návrhom na prevzatie štátnej záruky za fiduciárny úver  vo výške ekvivalentu 
160 000 000 EUR denominovaných v Sk organizovaný  bankou J.P.Morgan Securities Ltd. a Tatra bankou, a.s. a úver poskytnutý Ľudovou bankou, a.s., Bratislava vo výške 
2 000 000 000 Sk pre Železnice Slovenskej republiky za účelom financovania reštrukturalizácie úverového portfólia a úverov splatných v roku 2002 prevzatých v rokoch 1994 až 2001 na financovanie strát spôsobených realizáciou výkonov vo verejnom záujme a rozhodujúcich investičných rozvojových projektov spojených s transformáciou ŽSR a harmonizáciou železničných dopravných systémov s odkladacou podmienkou schválenia poskytnutia štátnej pomoci Úradom pre štátnu pomoc

A.2. | s návrhom úverovej zmluvy, na základe ktorej banka J.P.Morgan Securities Ltd. a Tatra banka, a.s. zorganizujú  Železniciam Slovenskej republiky fiduciárny úver  v celkovej výške 160 000 000 EUR, v znení prípadných zmien schválených splnomocneným signatárom zmluvy o úvere;
A.3. | s návrhom úverovej zmluvy, na základe ktorej Ľudová banka, a.s., Bratislava poskytne úver vo výške 2 000 000 000 Sk Železniciam Slovenskej republiky, v znení prípadných zmien schválených splnomocneným signatárom zmluvy o úvere;
A.4. | s návrhom Zmluvy o záruke a odškodnení, na základe ktorej bude prevzatá štátna záruka za úver organizovaný  J.P.Morgan Securities Ltd. a Tatra bankou, a.s. pre Železnice Slovenskej republiky celkovo vo výške 160 000 000 EUR, v znení prípadných zmien schválených splnomocneným signatárom Zmluvy o záruke a odškodnení;
A.5. | s návrhom Ručiteľskej zmluvy, na základe ktorej bude prevzatá štátna záruka za úver poskytnutý Ľudovou  bankou, a.s., Bratislava., pre Železnice Slovenskej republiky celkovo vo výške 2 000 000 000 Sk, v znení prípadných zmien schválených splnomocneným signatárom Ručiteľskej zmluvy.
B. splnomocňuje
ministra financií
a ako alternátov každého zo štátnych tajomníkov Ministerstva financií SR

B.1. | podpísať Zmluvu o záruke a odškodnení na fiduciárny  úver vo výške 160 000 000 EUR   organizovaný  bankou J.P.Morgan Securities Ltd. a Tatra bankou, a.s.  a Ručiteľskú zmluvu na úver vo výške  2 000 000 000 Sk poskytnutý Ľudovou  bankou, a.s., Bratislava pre Železnice Slovenskej republiky, v zmysle časti A tohto uznesenia.

C. ukladá
ministrovi financií
a ako alternátovi každému zo štátnych tajomníkov Ministerstva financií SR

C.1.

prevziať štátnu záruku a podpísať Zmluvu o záruke a odškodnení za fiduciárny úver vo výške 160 000 000 EUR organizovaný  bankou J.P. Morgan Securities Ltd. a Tatra   bankou, a.s. a prevziať štátnu záruku a podpísať Ručiteľskú zmluvu na úver vo výške  
2 000 000 000 Sk poskytnutý Ľudovou  bankou, a.s., Bratislava pre Železnice Slovenskej republiky, v zmysle časti A tohto uznesenia 

T.: do    marca 2002

ministrovi dopravy, pôšt a telekomunikácií
a ako alternátovi každému zo štátnych tajomníkov Ministerstva dopravy, pôšt a telekomunikácií SR

C.2

uzavrieť na základe súhlasného stanoviska Ministerstva financií SR Zmluvy o podmienkach ručenia medzi Ministerstvom dopravy, pôšt a telekomunikácií SR ako predkladateľom a Železnicami Slovenskej republiky, Bratislava ako žiadateľom za jednotlivé poskytnuté úvery, v zmysle časti A tohto uznesenia 

T.: do    marca 2002

ministrovi spravodlivosti 
a ako alternátovi štátnemu tajomníkovi Ministerstva spravodlivosti SR

C.3.

vystaviť na požiadanie zahraničného partnera osvedčenie o právnej záväznosti Zmluvy 
o úvere a  Zmluvy o záruke a odškodnení (Legal opinion)

T.: v súlade s požiadavkou

Vykonajú:
	minister financií
minister dopravy pôšt a telekomunikácií
minister spravodlivosti 
	štátni tajomníci Ministerstva financií SR
	štátni tajomníci Ministerstva dopravy, pôšt a telekomunikácií SR
	štátny tajomník Ministerstva spravodlivosti SR 
Na vedomie:	guvernér Národnej banky Slovenska

Uznesenie vlády SR číslo		strana